роект на договор
ДОГОВОР ЗА ОБЩЕСТВЕНА ПОРЪЧКА
№ ......../.......................2017 г.
Днес, ..................... 2017 г., в гр.Троян,  на основание чл.194 от ЗОП, между:

“В и К Стенето” ЕООД, със седалище и адрес на управление: гр. Троян, ул. “Христо Ботев” № 213, регистрирано по Ф.Д. № 155/1989 г. в регистъра на търговските дружества към Ловешкия окръжен съд, с ЕИК 820146942, ИН по ДДС BG820146942, представлявано от инж. Тонимир Стойчев Гечев - Управител, наричано  по - долу ВЪЗЛОЖИТЕЛ, от една страна

           и 

  .........................................................................................................................................., със седалище и адрес на управление: ...................................................................................., ЕГН/ЕИК/БУЛСТАТ......................................, ИН по ДДС : .......................................... (ако има регистрация), представлявано от ...................................................................................              (законен представител – име и длъжност)

или ................................................................................................................................................
(ако има упълномощено лице – име, длъжност, акт, на който се основава представителната му власт), определен за изпълнител след проведена процедура за възлагане на обществена поръчка по реда на глава XXVI ЗОП, наричано по – долу за краткост ИЗПЪЛНИТЕЛ, от друга страна, се сключи настоящия договор за обществена поръчка, наричан по – долу за краткост „Договор”, с предмет:  „Доставка на  водомери  резбови с  Q3 1,6 m³/h; 2,5  m³/h; 4 m³/h; 6,3 m³/h; 10 m³/h; 16 m³/h сух тип за студена вода, с възможност за дистанционно отчитане, водомери резбови магнитно индуктивни с DN 20-40 mm с вграден модул за дистанционно отчитане, водомери фланшови DN 50-125 mm за студена вода, обикновен и комбиниран тип, с възможност за дистанционно отчитане, за нуждите на „В и К Стенето” ЕООД гр.Троян”
Страните се споразумяха за следното:

І. ПРЕДМЕТ НА ДОГОВОРА
1.1. Възложителят възлага, а Изпълнителят приема да достави на „В и К Стенето” ЕООД гр.Троян водомери резбови с Q3 1,6 m³/h; 2,5  m³/h; 4 m³/h; 6,3 m³/h; 10 m³/h; 16 m³/h сух тип за студена вода, с възможност за дистанционно отчитане, водомери резбови магнитно индуктивни с DN 20-40 mm с вграден модул за дистанционно отчитане, водомери фланшови DN 50-125 mm за студена вода, обикновен и комбиниран тип, с възможност за дистанционно отчитане, като количеството на водомерите, предмет на всяка доставка, е според нуждите на Възложителя, съобразно количествени заявки. 
1.2. Изпълнителят доставя водомерите след получаване на писмена заявка от Възложителя, в която са посочени водомерите по вид и количество. Заявката може да бъде изпратена по електронен път, по факс или по куриер.

1.3. В срока на договора Възложителят ще прави количествени заявки за водомери, които са съобразени с нуждите на дейността му и не са обвързани с определен период от време.

1.4. Доставките се извършват на адрес франко склад на Възложителя за сметка на Изпълнителя.

II. ЦЕНА, РЕД И СРОКОВЕ ЗА ПЛАЩАНЕ
2.1. ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение за доставените водомери по единични цени, предмет на ценовото предложение в офертата на ИЗПЪЛНИТЕЛЯ, неразделна част от настоящия договор.

2.2. Заплащането се извършва въз основа на оригинална фактура, издадена от ИЗПЪЛНИТЕЛЯ  за водомерите, приети по реда на т.9.2. от настоящия Договор. За всяка доставка се издава отделна фактура в която изрично се вписват само доставените водомери по вид и количество.

2.3. Дължимата от ВЪЗЛОЖИТЕЛЯ сума се заплаща по банков път в срок от 30 (тридесет) дни, считано от датата на получаване на документите по т.2.2. от ВЪЗЛОЖИТЕЛЯ.

2.4. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:…………………………..

IBAN:…………………………..

БАНКА:...........................................

2.5. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т.2.4. в срок от 3 (три) работни дни, считано от момента на промяната. В случай, че промяната по т.2.4. настъпи след издаване на фактура и преди плащане от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен незабавно да уведоми писмено ВЪЗЛОЖИТЕЛЯ за промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ за промяната по т.2.4. по начина и в сроковете по настоящата точка, счита се, че плащанията са надлежно извършени.

2.6. Договорените единични цени са окончателни и не подлежат на актуализация за срока на настоящия договор.

2.7. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателното плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя / подизпълнителите за изпълнените от тях работи, които са приети по реда на раздел VІ.
ІІІ. СРОК И МЯСТО НА ИЗПЪЛНЕНИЕ
3.1. Настоящият договор влиза в сила от 07.08.2017 г. и се сключва за срок от 24 /двадесет и четири/ месеца.
3.2. Мястото на изпълнение на поръчката е франко склада на ВЪЗЛОЖИТЕЛЯ, с адрес  гр. Троян, п.к. 5600, обл.Ловеч, общ.Троян,  ул. “Сеновоза” складова база „баба Руса“.

3.3. Срокът за изпълнение на всяка доставка е до 5 (пет) работни дни от датата на заявката.

ІV. ПРАВА И ЗАДЪЛЖЕНИЯ НА СТРАНИТЕ
4.ВЪЗЛОЖИТЕЛЯТ има право:

4.1. да получи заявените водомери при условията и в сроковете по този договор.

4.2. ВЪЗЛОЖИТЕЛЯТ има право, когато при доставка ИЗПЪЛНИТЕЛЯТ се е отклонил от изискванията на доставката по вид, количество и качество, да откаже приемането на част или на цялото количество водомери, както и да откаже да заплати съответното възнаграждение, докато ИЗПЪЛНИТЕЛЯТ  не изпълни своите задължения по договора.

4.3. Възложителят няма право да прехвърля правата си по този договор.

5.ВЪЗЛОЖИТЕЛЯТ е длъжен:

5.1. да окаже необходимото съдействие на ИЗПЪЛНИТЕЛЯ за изпълнение на Договора;

5.2. да получи заявените водомери при условията и в сроковете по този договор, като собствеността върху приетите водомери и съответно рискът, преминават върху ВЪЗЛОЖИТЕЛЯ в момента на приемането на водомерите в собствения му склад;

5.3. да заплаща съобразно договорения срок и начин всички заявени от него водомери, както и всички други дължими суми, включително ДДС;

5.4. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска или техническа тайна, и изрично упомената от ИЗПЪЛНИТЕЛЯ като такава в представената от него оферта.

6. ИЗПЪЛНИТЕЛЯТ има право:

6.1. да получи уговореното възнаграждение при условията и в срока, посочени настоящия договор;
6.2. да иска от ВЪЗЛОЖИТЕЛЯ необходимото съдействие за осъществяване на доставките по договора, включително представяне на документи и информация при необходимост.

6.3. да бъде информиран за констатирани скрити недостатъци на доставените водомери.

7. ИЗПЪЛНИТЕЛЯТ е длъжен: 

7.1. да достави на свой риск заявените водомери по вид и количество, съобразно получената писмена заявка, в оригинална опаковка, с ненарушена цялост и в срока по т.3.3.

7.2. да доставя водомери с технически и функционални характеристики и качество, отговарящи на изискванията на Техническата спецификация и неговата оферта.
7.3. да заменя водомери, за които е установено, че са с недостатъци  или че не отговарят на изискванията за качество при условията на т.9.5.

7.4. да не предоставя документи и информация на трети лица относно изпълнението на поръчката, както и да не използва информация, станала му известна при изпълнението на задълженията му по настоящия договор.

7.5. в случай, че в офертата си е посочил подизпълнители, да сключи договор/договори за подизпълнение с посочените в офертата подизпълнител/и, в срок от 3 (три) дни, считано от датата на сключване на настоящия договор и да предостави оригинален екземпляр на ВЪЗЛОЖИТЕЛЯ в срок от 3 (три) дни, считано от датата на сключване на договора с подизпълнител.

7.6. да осигури за своя сметка транспорта на доставката до местоизпълнението;

7.7. да поддържа гаранционно водомерите в срока, заявен в офертата.

V. ГАРАНЦИЯ ЗА ИЗПЪЛНЕНИЕ
8. ВЪЗЛОЖИТЕЛЯТ не изисква предоставяне на гаранция за изпълнение на договора. 
VI. ПРИЕМАНЕ И ПРЕДАВАНЕ НА ИЗПЪЛНЕНИЕТО
9.1. Предаването и приемането на доставките по т.1.1. се извършва от определени от страна на ВЪЗЛОЖИТЕЛЯ и на ИЗПЪЛНИТЕЛЯ лица.

9.2. Приемането на доставките се извършва с подписване на двустранен протокол от лицата по т.9.1.

9.3. Когато ИЗПЪЛНИТЕЛЯТ е сключил договор/договори с подизпълнител/и, доставките се приемат от ВЪЗЛОЖИТЕЛЯ с подписване на протокол от него, от ИЗПЪЛНИТЕЛЯ и от подизпълнителя.

9.4. Констатирани явни недостатъци на доставените водомери се вписват незабавно в протокола по т.9.2.

9.5. За скрити недостатъци на водомерите, които се установят след приемане на доставката, се съставя констативен протокол - опис от служителите на ВЪЗЛОЖИТЕЛЯ, препис от който се изпраща на ИЗПЪЛНИТЕЛЯ в тридневен срок от откриване на недостатъците, но не по-късно от 6 (шест) месеца от датата на доставка.

9.6. В случай на спор между страните по договора по отношение на качеството и наличието на недостатъците, ВЪЗЛОЖИТЕЛЯТ осигурява проверка на водомерите, предмет на рекламация, от независима контролна организация, в присъствието на представители на двете страни, за което се съставя надлежен протокол.

VІІ.НЕУСТОЙКИ

10.1. При забава на ИЗПЪЛНИТЕЛЯ, същият дължи неустойка в размер на 0.15% върху стойността на забавената доставка за всеки просрочен ден за първите 5 дни от датата на падежа, а след този срок – 0.2 % но не повече от 15% от стойността по заявката. Сумата се удържа от ВЪЗЛОЖИТЕЛЯ при изплащането на съответната цена.

10.2.Изплащането на неустойката не лишава изправната страна от правото да търси реално изпълнение и обезщетение за действително претърпените вреди.

VІІІ. НЕПРЕДВИДЕНИ ОБСТОЯТЕЛСТВА
11.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.
11.2. В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

11.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При неуведомяване се дължи обезщетение за настъпилите от това вреди.

11.4. Докато трае непреодолимата сила, изпълнението на задълженията на страните и на свързаните с тях насрещни задължения се спира.

ІХ. УСЛОВИЯ ЗА ИЗМЕНЕНИЕ НА ДОГОВОРА

12. Изменение на сключения договор за обществена поръчка се допуска по изключение, при условията на чл.194, ал.3 във връзка чл.116 , ал.1, т.6 от ЗОП.
Х. УСЛОВИЯ И РЕД ЗА ПРЕКРАТЯВАНЕ НА ДОГОВОРА. ОТГОВОРНОСТ
13.1. Настоящият договор се прекратява: 

13.1.1. с изтичане срока по т.3.1.;
13.1.2. по взаимно съгласие между страните, изразено в писмена форма; 

13.1.3. при виновно неизпълнение на задълженията на една от страните по договора - с  10 - дневно писмено предизвестие от изправната до неизправната страна; 

13.1.4. с окончателното му изпълнение;

13.2. ВЪЗЛОЖИТЕЛЯТ има право да прекрати договора без предизвестие, когато: 
13.2.1. ИЗПЪЛНИТЕЛЯТ забави изпълнението на задълженията си по договора с повече от 15 работни дни;
13.2.2. ИЗПЪЛНИТЕЛЯТ не отстрани в разумен срок, определен от ВЪЗЛОЖИТЕЛЯ, констатирани недостатъци;

13.2.3. ИЗПЪЛНИТЕЛЯТ не изпълни точно някое от задълженията си по договора;

13.2.4. ИЗПЪЛНИТЕЛЯТ използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

13.2.5. по отношение на ИЗПЪЛНИТЕЛЯ в хода на договора започне производство по несъстоятелност или ликвидация, или сходно производство в държавата, където е установен;

13.2.6 е необходимо съществено изменение на поръчката, което не позволява договорът да бъде изменен по реда на чл.116, ал.1, т.6 от ЗОП;

13.2.7. се установи, че по време на провеждане на процедурата за възлагане на поръчката, по отношение на изпълнителя са били налице обстоятелствата по чл.54, ал.1, т.1 от ЗОП.
13.3. ВЪЗЛОЖИТЕЛЯТ може да прекрати договора едностранно с 30 дневно писмено предизвестие, без да дължи неустойка или обезщетение, и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

13.4. При прекратяване на договора ВЪЗЛОЖИТЕЛЯТ не дължи неустойка.

ХІ. ЗАКЛЮЧИТЕЛНИ РАЗПОРЕДБИ
14. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата с обратна разписка, по факс, електронна поща или предадени чрез куриер срещу подпис на приемащата страна.
15. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени, и когато са изпратени на стария адрес.

16. Всички спорове по този договор ще се уреждат чрез преговори между страните, а при непостигане на съгласие – ще се отнасят до компетентния съд в Република България.

17. За всички неуредени в този договор въпроси се прилагат разпоредбите на действащото законодателство.

18. Нито една от страните няма право да прехвърля правата и задълженията, произтичащи от този договор, на трета страна.
Неразделна част от настоящия договор са:

1. Техническа спецификация  – приложение №1 към настоящия договор.

2. Оферта - приложение №2 към настоящия договор.

Настоящият договор се сключи в два еднообразни екземпляра – по един за всяка от страните.
ВЪЗЛОЖИТЕЛ:




ИЗПЪЛНИТЕЛ:

„В и К Стенето” ЕООД  гр. Троян            
..........................................................

Управител: .............................


......................................……………
/инж.Тонимир Гечев/





................................
(име, подпис, печат)

